
6 Αυγούστου 2009 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση ρυμοτομικού σχεδίου Λάρισας στη συ¬ 
νοικία «Λειβαδάκι» στην ιδιοκτησία Κ. Μελισσουρ- 
γού με άρση της ρυμοτομικής απαλλοτρίωσης, 
αποχαρακτηρισμό Κοιν. Χώρων και μετατροπή 
τους σε Ο.Τ. και ταυτόχρονη πράξη επιβολής ει¬ 
σφοράς σε γη (ν. 3212/2003), σε εκτέλεση της υπ’ 


αριθμ. 1686/2000 αποφ. ΣτΕ. 1 

Τροποποίηση εγκεκριμένου σχεδίου πόλης Βελεστίνου 
στο Ο.Τ. που περικλείεται από τις οδούς Κ. Καρα¬ 
μανλή - Πεζόδρομο Διακοπούλου-Πεζόδρομο Ρήγα 
Φεραίου του Δήμου Φερών Νομού Μαγνησίας. 2 


ΑΠΟΦΑΣΕΙ Σ 

Αριθμ. 3148 (1) 


Τροποποίηση ρυμοτομικού σχεδίου Λάρισας στη συ¬ 
νοικία «Λειβαδάκι» στην ιδιοκτησία Κ. Μελισσουρ- 
γού με άρση της ρυμοτομικής απαλλοτρίωσης, απο¬ 
χαρακτηρισμό Κοιν. Χώρων και μετατροπή τους σε 
Ο.Τ. και ταυτόχρονη πράξη επιβολής εισφοράς σε γη 
(ν. 3212/2003), σε εκτέλεση της υπ’ αριθμ. 1686/2000 
αποφ. ΣτΕ. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Τις διατάξεις των άρθρων 3 και 70 του από 17.7.1923 
ν.δ/τος (Φ.Ε.Κ. 228Α723) «περί σχεδίων πόλεων κ.λ.π.», 
όπως τροποποιήθηκαν, συμπληρώθηκαν ή/και αντικα- 
ταστάθηκαν και ισχύουν έως σήμερα. 

2. Τις διατάξεις των άρθρων 152 και 154 του π.δ/τος 
της 14/27.7.1999, (Φ.Ε.Κ. 580/Δ71999) «Κώδικας Βασικής 
Πολεοδομικής Νομοθεσίας». 

3. Τις διατάξεις του άρθρου 29 του ν. 2831/2000 (Φ.Ε.Κ. 
140Α'/2000) «Περί τροποποίησης των διατάξεων του 
ν. 1577/1985 - Γ.Ο.Κ. και άλλες πολεοδομικές διατάξεις» 
όπως αντικαταστάθηκαν με το άρθρο 10 του ν. 3044/ 
2002 (Φ.Ε.Κ.197Α72002) περί «Μεταφοράς συντελεστού 
δομήσεως κλπ.». 

4. Τις διατάξεις του ν. 2218/1994 «Ίδρυση Νομαρχιακής 
Αυτοδιοίκησης κλπ.» (Φ.Ε.Κ. 90/Α71994), όπως τροπο¬ 
ποιήθηκαν και συμπληρώθηκαν με το ν. 2242/1994 περί 


«Συμπλήρωσης διατάξεων για τη Νομαρχιακή Αυτοδι¬ 
οίκηση». 

5. Το ισχύον στην περιοχή ρυμοτομικό σχέδιο 
(π.δ. 4.1.1979 - Φ.Ε.Κ. 121/Δ71979, υπ’ αριθμ. 5657/1989 
απ. Νομ. Λάρισας - Φ.Ε.Κ. 550/Δ71989 και η υπ’ αριθμ. 
401/2003 απ. Νομ. Λάρισας - Φ.Ε.Κ. 77/Δ72003). 

6. Την υπ’ αριθμ. 1686/10.5.2000 απόφαση ΣτΕ με την 
οποία έγινε δεκτό εν μέρει αίτημα για άρση επιβληθεί- 
σας απαλλοτρίωσης στην ιδιοκτησία του Κ. Μελισσουρ- 
γού, εντός του σχεδίου πόλεως Λάρισας, στη συνοικία 
Λειβαδάκι, 

7. Το υπ’ αριθμ. 19/2009 πρακτικό συνεδριάσεως του 
Τριμελούς Συμβουλίου του ΣτΕ που επιδόθηκε στις 
5.5.2009, με το οποίο καλείται η Ν.Α. Λάρισας να συμ¬ 
μορφωθεί προς την ανωτέρω 6η σχετ. αποφ. εντός 
τριμήνου από την κοινοποίησή του. 

8. Την υπ’ αριθμ. 168/2009 απόφαση του Δημοτικού 
Συμβουλίου Λάρισας. 

9. Το υπ’ αριθμ. 5985/20.5.2009 έγγραφο του Δ. Λα- 
ρισαίων. 

10. Το υπ’ αριθμ. 25534/23.6.2008 έγγραφο του τμήμα¬ 
τος Παραδοσιακών οικισμών /ΔΠΣ/ΓΔΠ/ΥΠΕΧΩΔΕ. 

11. Την υπ’ αριθμ. 57/24.10.2008 Γνωμοδότηση του Συμ¬ 
βουλίου Χωροταξίας Οικισμού και Περιβάλλοντος Ν. 
Λάρισας, (αρ. Πρακτικού 10°). 

12. Την υπ’ αριθμ. 18894/6/5.5.2006 εγκύκλιο της Δ.Π.Σ./ 
Γ.Δ.Π./Υ.ΠΕ.ΧΩ.Δ.Ε. 

13. Την υπ’ αριθμ. 289/2009 απόφ. ΣτΕ, Τμ. Ε'. 

14. Τις διατάξεις του αρθρ. 20 του ν. 2508/1997 (Φ.Ε.Κ. 
124/Α'), όπως τροποποιήθηκε με το αρθρ. 11 του ν. 3212/ 
2003 (Φ.Ε.Κ. 308/Α'). 

15. Το γεγονός ότι από τις κανονιστικές διατάξεις της 
παρούσας απόφασης δεν προκαλείται δαπάνη σε βάρος 
του Κρατικού Προϋπολογισμού και του Ο.Τ.Α. 

Επειδή σύμφωνα με τα οριζόμενα στην σχετική εγκύ¬ 
κλιο της ΔΠΣ\ΓΔΠ\ΥΠΕΧΩΔΕ (βλ. ανωτ. 12), τροποποι¬ 
ήσεις σχεδίου πόλης, σε συμμόρφωση προς δικαστική 
απόφαση με την οποία επιβεβαιώνεται η αυτοδίκαια 
ανάκληση απαλλοτρίωσης ή αίρεται επιβληθείσα ρυμο¬ 
τομική απαλλοτρίωση ή επιβληθέν βάρος σε ιδιοκτησία 
για κοινωφελή σκοπό μπορούν κατ’ εξαίρεση να εγκρί- 
νονται με απόφαση Νομάρχη. 

Επειδή με το 7° σχετ. πρακτικό συνεδριάσεως του Τρι- 
μελούς Συμβουλίου του ΣτΕ, εντέλλεται η Ν. Α. Λάρισας 
να προβεί σε ρύθμιση του Πολεοδομικού καθεστώτος 
του επίμαχου τμήματος της ιδιοκτησίας για το οποίο 
έχει ήδη διαπιστωθεί συνδρομή λόγων άρσης απαλλο¬ 
τρίωσης (βλ. 6η σχετ. αποφ. ΣτΕ), και με την επιφύλαξη 
των διαλαμβανόμενων στην 13η σχετ. αποφ. ΣτΕ με την 
οποία κρίθηκε ότι αναρμοδίως εγκρίθηκε σε ανάλογη 
περίπτωση τροποποίηση με απόφαση Νομάρχη, διότι 
δεν δύναται να λογίζεται ως όλως εντοπισμένη απο¬ 
κλειστικούς εκ του γεγονότος ότι εκδίδεται σε εκτέλεση 
δικαστικής αποφάσεως. 

Επειδή κατά την κρίση του Σ.Χ.Ο.Π. Ν. Λάρισας η υπ’ 
όψη τροποποίηση με τη μορφή που προτείνεται, όπως 
αυτή αναλυτικά αποτυπώνεται στο συνοδευτικό τοπο- 
γραφικό διάγραμμα, στοχεύει στην διασφάλιση στον 
μεγαλύτερο δυνατό βαθμό* των στοιχειωδών όρων λει¬ 
τουργικότητας ως προς την από πολεοδομική άποψη 
διαρρύθμιση, λαμβάνοντας υπόψη τις ήδη διαμορφωθ- 
μένες συνθήκες στην ευρύτερη περιοχή, (διατήρηση 
συνέχειας οδικών κυκλοφοριακών αρτηριών κ.ο.κ.). 

Επειδή ο ισχυρισμός που προβάλλεται από τον Κ. 
Στάμο στην υπ’ αριθμ. 4028/3.4.2009 (Δ. Λαρ.) ένσταση 
που υπέβαλε κατά της ανωτέρω σχετ. 8 απόφασης του 
Δημοτικού Συμβουλίου Λάρισας, ότι «με την προτεινό- 
μενη τροποποίηση μεταφέρεται υπάρχουσα (ασφαλτο¬ 
στρωμένη) οδός Βασιλάκη ... δεν θα έχω πρόσβαση στην 
κύρια είσοδο» κρίνεται απορριπτέος για τους κάτωθι 
λόγους: 

ί. Στο ισχύον ρυμοτομικό σχέδιο δεν προβλέπεται 
εγκεκριμένη οδός στην εν λόγω θέση, η είσοδος στην 
οποία γίνεται αναφορά ουδέποτε είχε πρόσβαση μέσω 
εγκεκριμένης οδού. 

ϋ. Η σχετική οικοδομική άδεια εκδόθηκε επί οικοπέδου 
ήδη ρυμοτομούμενου (χαρακτηρισμένου ως Κ.Χ. από 
το τότε ισχύον ρυμοτομικό σχέδιο) με πρόσωπο επί 
«ιδιωτικής» οδού, ο χαρακτήρας της οποίας δεν έχει 
μεταβληθεί μέχρι σήμερα. 

μι. Με την υπόψη τροποποίηση δεν επέρχεται μεταβο¬ 
λή του υφιστάμενου σχεδιασμού στην υπόψη θέση που 
να αφορά μετατόπιση, κατάργηση και γενικότερα οποι¬ 
αδήποτε μεταβολή της προσβασιμότητας στο ακίνητο 
του ενισταμένου μέσω των ήδη εγκεκριμένων οδών. 

Επειδή ο ισχυρισμός που προβάλλεται από τον Απ. 
Τασιάκο στην υπ’ αριθμ. 4208/7.4.2009 (Δ. Λαρ.) ένστα¬ 
ση που υπέβαλε κατά της ανωτέρω σχετ. 8 απόφασης 
του Δημοτικού Συμβουλίου Λάρισας, ζητώντας «να γίνει 
τροποποίηση του σχεδίου, να καταργηθεί ο δρόμος που 
παίρνει το οικόπεδο μου» κρίνεται απορριπτέος διότι 
στρέφεται κατά του Δ/τος ρυμοτομίας που αποτελεί 
αποτέλεσμα ολοκληρωμένης μελέτης πολεοδομικής δι¬ 
αρρύθμισης βασισμένης στο περιεχόμενο εμπεδωμένων 
κανόνων των συναφών επιστημονικών κλάδων και επιμέ- 
ρους αντικειμένων και δεν μπορεί να υπαγορεύεται από 
κριτήρια όπως η εξυπηρέτηση μεμονωμένων ιδιωτικών 
συμφερόντων, πρωτίστως δε όταν αυτά διατυπώνονται 
κατά τρόπο παντελώς αδικαιολόγητο. 


* σημ.: υπό τις παρούσες συνθήκες, δεδομένης της δήλωσης 
αδυναμίας ανάληψης του σχετικού κόστους από πλευράς Δή¬ 
μου Λαρισαίων, ως καθ’ ύλη αρμοδίου για την εφαρμογή του 
εγκεκριμένου σχεδίου στην περιοχή. 


Επειδή τέλος οι ισχυρισμοί που προβάλλονται από 
τον Κ. Μελισσουργό στην υπ’ αριθμ. 4323/8.4.2009 (Δ. 
Λαρ.) ένσταση που υπέβαλε κατά της ανωτέρω σχετ. 8 
απόφασης του Δημοτικού Συμβουλίου Λάρισας, ότι: 

ί. «Η πράξη 57/24.10.2008 του ΣΧΟΠ Νομ. Λάρισας εί¬ 
ναι παράνομη και παραπλανητική γιατί οι χώροι που 
αποδίδονται είναι χώροι ραΓΚίηρ και όχι οικοδομήσιμοι 
με Σ.Δ. 1,4» είναι αναληθής διότι δεν ανταποκρίνεται 
στην πραγματικότητα και ως εκ τούτου κρίνεται απορ- 
ριπτέος. Από το αναλυτικό τοπογραφικό διάγραμμα που 
αποτυπώνονται λεπτομερώς οι ρυθμίσεις της παρού¬ 
σας τροποποίησης και ταυτόχρονης πράξης επιβολής 
εισφοράς σε γη, προκύπτει ότι το εμβαδόν των τελικών 
οικοπέδων που αποδίδονται εντός ΟΤ. είναι 3782,75 τ.μ. 
και για αυτά ισχύουν οι γενικοί και ειδικότεροι όροι 
δόμησης που ισχύουν στην εν λόγω περιοχή. Μάλιστα 
υπερβαίνουν ελάχιστα (κατά 0,67 τ.μ.) το συνολικό 
άθροισμα της αναλογούσας έκτασης που οφείλει να 
αποχαρακτηριστεί προκειμένου να αρθεί η από ετών 
επιβληθείσα ρυμοτομική απαλλοτρίωση (3281,58 τ.μ.) και 
των διατηρούμενων χώρων που ήταν ήδη οικοδομήσιμοι 
βάσει του ισχύοντος σχεδίου (500,50 τ.μ.), γεγονός που 
επιβάλλεται από τεχνικούς λόγους για την βέλτιστη 
προσαρμογή του σχεδίου. 

ϋ. «Η Διοίκηση καλείται να νομιμοποιήσει τροποποίηση 
του 1994 που υλοποιήθηκε», (η οποία κατά την άποψη 
του ενισταμένου είναι Νόμιμη), είναι αβάσιμος διότι προ¬ 
κειμένου περί εγκρίσεως τροποποιήσεων ρυμοτομικών 
σχεδίων προβλέπονται θεσμοθετημένες διαδικασίες 
που διέπονται από συγκεκριμένο Νομικό πλαίσιο. Ανα¬ 
φορικά με την από πλευράς του ενισταμένου «εικαζό¬ 
μενη» τροποποίηση έτους 1994, δεν προκύπτει σε καμία 
περίπτωση να έχουν τηρηθεί τα εκ του Νόμου προβλε- 
πόμενα, αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμο¬ 
τομικού σχεδίου του Δ. Λαρισαίων (Ν. Λάρισας), στη 
συνοικία «Λειβαδάκι» στο τμήμα της ιδιοκτησίας Κ. 
Μελισσουργού που εμπίπτει στους Κ.Χ. 683 και 683Α, 
με άρση της ρυμοτομικής απαλλοτρίωσης, αποχαρα¬ 
κτηρισμό Κοιν. Χώρων και μετατροπή τους σε Ο.Τ., σε 
εκτέλεση της υπ’ αριθμ. 1686/2000 αποφ. ΣτΕ., όπως 
φαίνεται αναλυτικά στο σχετικό πρωτότυπο διάγραμμα 
σε κλίμακα 1:500, που θεωρήθηκε από τον Προϊστάμενο 
της Δ/νσης Πολεοδομίας Ν.Α. Λάρισας και συνοδεύει 
την παρούσα απόφαση αλλά και αντίτυπό του σε φω¬ 
τοσμίκρυνση δημοσιεύεται ακολούθως στην Εφημερίδα 
της Κυβερνήσεως. 

Άρθρο 2 

Στο πρόσωπο των οικοπέδων, οικοδομημένων και μη, 
που βρίσκονται στην περιοχή της οποίας το σχέδιο 
τροποποιείται σύμφωνα με το προηγούμενο άρθρο, επι¬ 
βάλλεται προκήπιο 2,50 και 2,00 μέτρων, όπως φαίνεται 
στο διάγραμμα του άρθρου 1 του παρόντος. 

Άρθρο 3 

Οι όροι και περιορισμοί δόμησης των παραπάνω οι¬ 
κοδομήσιμων χώρων είναι οι ισχύοντες στην περιοχή 
που βρίσκονται αυτοί και ειδικότερα: 

1. Ελάχιστο πρόσωπο: 10,00 μέτρα 

Ελάχιστο εμβαδόν: 300,00 τετραγωνικά μέτρα 

2. Κατά παρέκκλιση της προηγούμενης παραγράφου 
θεωρούνται άρτια και οικοδομήσιμα τα οικόπεδά που 
κατά τις 26.2.1979, ημερομηνία δημοσίευσης του από 
4.1.1979 π. δ/τος (Φ.Ε.Κ. 121 Δ'), είχαν ελάχιστο πρόσωπο 
10,00 μέτρα και ελάχιστο εμβαδόν 200,00 τετραγωνικά 
μέτρα. 

3. Συντελεστής δόμησης: 1,4 

4. Ποσοστό κάλυψης: 70% 

5. Μέγιστο επιτρεπόμενο ύψος: Κατά Γ.Ο.Κ. 

6. Ειδικότερα στη ζώνη διέλευσης γραμμών υψηλής 
τάσης της Δ.Ε.Η. ισχύουν οι εκάστοτε περιορισμοί που 
επιβάλλονται από τη Δ.Ε.Η. 

Αρθρο 4 

Επιβάλλεται εισφορά σε γη ανερχόμενη συνολικά σε 
επιφάνεια 2.531,58 τετραγωνικά μέτρα, κατ’ εφαρμογή 


των οριζομένων στο 14° σχετ., όπως σημειώνεται με 
μορφή κατά το πρότυπο του σχετικού επεξηγηματι¬ 
κού υπομνήματος στο διάγραμμα του άρθρου 1 του 
παρόντος. 

Άρθρο 5 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή, με το σχεδιάγραμμα που την συ¬ 
νοδεύει, να δημοσιευθεί στην Εφημερίδα της Κυβερ¬ 
νήσεως. 

Λάρισα, 13 Ιουλίου 2009 

Ο Νομάρχης 
ΛΟΥΚΑΣ ΚΑΤΣΑΡΟΣ 

Αριθμ. 1292 (2) 

Τροποποίηση εγκεκριμένου σχεδίου πόλης Βελεστίνου 
στο Ο.Τ. που περικλείεται από τις οδούς Κ.Καραμανλή 
- Πεζόδρομο Διακοπούλου-Πεζόδρομο Ρήγα Φεραίου 
του Δήμου Φερών Νομού Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις των άρθρων 3 και 70 του ν.δ. της 
17.7.1923 (ΦΕΚ 228 Α') «περί σχεδίων πόλεων κ.λ.π.», όπως 
τροποποιήθηκε και συμπληρώθηκε μεταγενέστερα. 

2. Τις διατάξεις του άρθρου 29 του ν. 2831/2000 (ΦΕΚ 
140 Α') «περί τροποποίησης του Γ.Ο.Κ. (ν. 1577/1985) και 
άλλες διατάξεις», όπως τροποποιήθηκε με το ν. 3044/ 
2002 (ΦΕΚ 197 Α'). 

3. Την υπ’ αριθμ. 18/2003 (αρ. πρωτ. 29454/21.7.2003) εγκύ¬ 
κλιο της Δ/νσης Νομοθετικού έργου του ΥΠΕΧΩΔΕ. 

4. Την υπ’ αριθμ. 6/5.5.2006 (αριθ. πρωτ. 18894/5.5.2006) 
εγκύκλιο της Δ/νσης Πολεοδομικού Σχεδιασμού του 
ΥΠΕΧΩΔΕ. 

5. Την υπ’ αριθμ. 124/2007 απόφαση του Δημοτικού 
Συμβουλίου Φερών με την οποία εγκρίθηκε κατά πλει- 
οψηφία η πρόταση τροποποίησης του εγκεκριμένου 
ρυμοτομικού σχεδίου πόλης Βελεστίνου. 

6. Την υπ’ αριθμ. 63/2008 απόφαση του Δημοτικού 
Συμβουλίου Φερών. 

7. Την υπ’ αριθμ. 7148/21.9.2008 εισήγηση της Δ/νσης 
ΧΩ.Π.Ε. προς το ΣΧΟΠ Νομού Μαγνησίας. 

8. Την υπ’ αριθμ. 948/26.1.2009 απόφαση του Νομάρχη 
«περί μεταβίβασης αρμοδιοτήτων στους Αντινομάρχες 
και σε Νομαρχιακούς Συμβούλους». 

9. Το από 4.12.2008 Πρακτικό του ΣΧΟΠ Νομού Μαγνη¬ 
σίας το οποίο γνωμοδότησε θετικά για την έγκριση της 
εις το θέμα αναφερόμενης τροποποίησης. 

ΚΑΙ ΕΠΕΙΔΗ 

1. Το τμήμα Ε2 45,25 τ.μ., όπως αποτυπώνεται στο 
συνημμένο τοπογραφικό διάγραμμα, δεν αποτελεί κοι¬ 


νόχρηστο χώρο ικανού εμβαδού, ώστε να μπορεί να 
αξιοποιηθεί από τη Δημοτική Αρχή προς εξυπηρέτηση 
των πολεοδομικών αναγκών της πόλης σε ελεύθερους 
και κοινόχρηστους χώρους. 

2. Το εν λόγω τμήμα κοινοχρήστου χώρου εμβαδού 
45,25 τ.μ., το οποίο ζητείται να καταργηθεί, αντικαθί¬ 
σταται με κοινόχρηστο χώρο εμβαδού 86,86 τ.μ. που 
προκύπτει από τη δημιουργία κοινοχρήστων χώρων 
σύμφωνα με την υπ’ αριθμ. 63/2008 απόφαση του Δ.Σ. 
Φερών, ώστε να εξασφαλίζεται το ισοζύγιο κοινοχρή¬ 
στων χώρων, αποφασίζουμε: 

Εγκρίνουμε την τροποποίηση του εγκεκριμένου σχε¬ 
δίου πόλης Βελεστίνου στο Ο.Τ. που περικλείεται από 
τις οδούς Κ. Καραμανλή - Πεζόδρομο Διακοπούλου 
- Πεζόδρομο Ρήγα Φεραίου του Δήμου Φερών Νομού 
Μαγνησίας για την κατάργηση κοινοχρήστου χώρου 
εμβαδού 45,25 τ.μ. και την αντικατάστασή του με κοι¬ 
νόχρηστο χώρο εμβαδού 86,86 τ.μ. όπως αποτυπώνεται 
στο συνημμένο τοπογραφικό διάγραμμα κλίμακας 1:200 
που συνοδεύει την υπ’ αριθμ. 124/2007 απόφαση του 
Δημοτικού Συμβουλίου Φερών. 

Από τις διατάξεις της απόφασης αυτής δεν προκα- 
λείται δαπάνη σε βάρος του Δημοσίου. 

Ακριβές αντίγραφο του πρωτοτύπου τοπογραφικού 
διαγράμματος που την συνοδεύει, θα αναρτηθεί στον 
πίνακα ανακοινώσεων της Διεύθυνσης ΧΩ.Π.Ε. της Νο¬ 
μαρχιακής Αυτοδιοίκησης Μαγνησίας επί Ιδήμερον για 
να λάβουν γνώση οι ενδιαφερόμενοι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 30 Ιουνίου 2009 

Ο Νομάρχης κ.αα. 

Ο Αρμόδιος Αντινομάρχης 

ΗΛΙΑΣ ΞΗΡΑΚΙΑΣ 

